techiaith/cofnodycynulliad_en-cy huggingface dataset:
English: It is my belief, David, that this is just another opportunity for the remainers to reiterate their opposition to the referendum mandate by the people of the UK - and that includes Wales - to leave the European Union, and nothing I've heard in this Chamber today has changed my opinion on that. It is said that politics in this country has never before been so divisive. Well, one has to ask who has caused this division, and the answer is, of course, the refusal of the remainers to accept the result of what could possibly be called the most informed democratic debate ever undertaken in this country, which of course included a 10-page pamphlet delivered to every household that clearly outlined the case for and against us leaving the European Union. As this pamphlet came from a largely pro-European Government, some of us would argue that it was largely a pro-remain argument in the content that was placed before the British people. The 'remain' camp, which includes Labour, Plaid and the Lib Dems, contend that leaving without a deal wasn't on the ballot paper. Perhaps most of you have chosen to ignore the contents of your own manifestos. We now have the farcical situation where Labour are backing the 'remain' campaign, yet their latest manifesto is to deliver - [ Interruption.] Yes, of course.
Welsh: Fy nghred i, David, yw mai dim ond cyfle arall yw hwn i'r rhai sy'n dymuno aros gael ailadrodd eu gwrthwynebiad i fandad y refferendwm gan bobl y DU - ac mae hynny'n cynnwys Cymru - i adael yr Undeb Ewropeaidd, ac nid oes dim a glywais yn y Siambr hon heddiw wedi newid fy marn ar hynny. Dywedir nad yw gwleidyddiaeth yn y wlad hon erioed wedi bod mor gynhennus. Wel, mae'n rhaid gofyn pwy sydd wedi achosi'r rhwyg, a'r ateb, wrth gwrs, yw gwrthodiad y rhai sy'n dymuno aros i dderbyn canlyniad yr hyn y gellid ei galw'r ddadl ddemocrataidd fwyaf gwybodus a gynhaliwyd erioed yn y wlad hon, ac a oedd, wrth gwrs, yn cynnwys pamffled 10 tudalen a ddosbarthwyd i bob aelwyd yn amlinellu'n glir yr achos o blaid ac yn erbyn gadael yr Undeb Ewropeaidd. Gan fod y pamffled wedi dod gan Lywodraeth a oedd o blaid Ewrop i raddau helaeth, byddai rhai ohonom yn dadlau ei bod yn ddadl dros aros i raddau helaeth o ran y cynnwys a gyflwynwyd i bobl Prydain. Mae'r ochr 'aros', sy'n cynnwys Llafur, Plaid Cymru a'r Democratiaid Rhyddfrydol, yn dadlau nad oedd gadael heb gytundeb ar y papur pleidleisio. Efallai fod y rhan fwyaf ohonoch wedi dewis anwybyddu cynnwys eich maniffestos eich hun. Mae gennym sefyllfa chwerthinllyd bellach lle mae Llafur yn cefnogi'r ymgyrch 'aros', ac eto, eu maniffesto diweddaraf yw cyflawni - [ T orri ar draws.] Wrth gwrs.
English: The 2017 election, which is referred to, was a year after the referendum. In that election, 54 per cent of the voters across the UK voted for political parties who expressly, explicitly ruled out a 'no deal' Brexit in their manifestos. So, the clear mandate from the people is against a 'no deal' Brexit.
Welsh: Roedd etholiad 2017, y cyfeiriwyd ato, flwyddyn ar ôl y refferendwm. Yn yr etholiad hwnnw, pleidleisiodd 54 y cant o'r pleidleiswyr ar draws y DU o blaid pleidiau gwleidyddol a oedd wedi dweud yn bendant yn eu maniffestos eu bod yn gwrthwynebu Brexit heb gytundeb. Felly, ceir mandad clir gan y bobl yn erbyn Brexit heb gytundeb.
English: This afternoon I want to focus my contribution on the actual motion, which has two components: one, the undemocratic processes that have been adopted by the UK Government and Prime Minister, and the second one, the impact of a 'no deal' Brexit upon the people we represent here. And when I hear contributions - and I've just heard one - where people simply ask the question, 'Why have we been recalled?', I can tell you why: because the issues in that motion affect the people we represent and our work, and the actual ability not to understand that questions your role in this institution, and I think that's disgraceful.
Welsh: Y prynhawn yma, rwyf am ganolbwyntio fy nghyfraniad ar y cynnig ei hun, sydd â dwy elfen iddo: yn gyntaf, y prosesau annemocrataidd sydd wedi'u mabwysiadu gan Lywodraeth y DU a'r Prif Weinidog, ac yn ail, effaith Brexit heb gytundeb ar y bobl rydym yn eu cynrychioli yma. A phan fyddaf yn clywed cyfraniadau - ac rwyf newydd glywed un - lle mae pobl yn gofyn y cwestiwn yn syml, 'Pam y cawsom ein had-alw?', gallaf ddweud wrthych pam: am fod y materion yn y cynnig yn effeithio ar y bobl a gynrychiolwn a'n gwaith, ac mae'r anallu i ddeall hynny mewn gwirionedd yn codi cwestiynau am eich rôl yn y sefydliad hwn, ac rwy'n credu bod hynny'n warthus.
English: Will you take a representation?
Welsh: A wnewch chi dderbyn sylw?
English: I'm more than happy to take a representation.
Welsh: Rwy'n fwy na pharod i dderbyn sylw.
English: How many thousands of steel jobs have we lost in Wales whilst we're in the European Union and because of the regulations coming out Europe? And do you not agree that this manifesto that your leader, Corbyn, is suggesting is for the benefit of the people of Wales and for the benefit of the people of the UK, and yet he cannot implement this because he's prevented from doing so by us remaining in the European Union? What about those thousands of jobs?
Welsh: Faint o filoedd o swyddi dur a gollwyd gennym yng Nghymru tra ydym yn yr Undeb Ewropeaidd ac oherwydd y rheoliadau sy'n dod o Ewrop? Ac oni chytunwch fod y maniffesto y mae eich arweinydd, Corbyn, yn ei awgrymu er lles pobl Cymru ac er lles pobl y DU, ac eto ni all ei weithredu am ei fod wedi'i atal rhag gwneud hynny os arhoswn yn yr Undeb Ewropeaidd? Beth am y miloedd o swyddi hynny?
English: Well, I've just heard a total lack of understanding of the whole business of the steel industry. If you want to talk about the loss of jobs, talk about Margaret Thatcher who damaged and devastated the steel industry and the coal industry. It's not about the EU - it was a UK Tory, right-wing Government that did that damage, and it's doing the same now. So, I'm going to ask colleagues - . Actually, because I see the time left, I'm going to ask colleagues, 'Let's support this motion.' Let's send a single message out today that the attempt to damage democracy is unacceptable because it affects our jobs and our work and our constituents, and that a 'no deal' exit is damaging to our people - the people we live with, the people who live next door to us, the people we represent.
Welsh: Wel, rwyf newydd glywed diffyg dealltwriaeth llwyr o holl fusnes y diwydiant dur. Os ydych am sôn am golli swyddi, siaradwch am Margaret Thatcher a niweidiodd ac a ddistrywiodd y diwydiant dur a'r diwydiant glo. Nid yw'n ymwneud â'r UE - Llywodraeth Dorïaidd, asgell dde'r DU a wnaeth y difrod hwnnw, ac mae'n gwneud yr un peth nawr. Felly, rwy'n mynd i ofyn i fy nghyd-Aelodau - . Mewn gwirionedd, oherwydd fy mod yn gweld yr amser sydd ar ôl, rwy'n mynd i ofyn i gyd-Aelodau, 'Gadewch inni gefnogi'r cynnig hwn.' Gadewch inni gyfleu un neges heddiw nad yw'r ymgais i niweidio democratiaeth yn dderbyniol gan ei bod yn effeithio ar ein swyddi a'n gwaith ni a'n hetholwyr, a bod gadael heb gytundeb yn niweidiol i'n pobl - y bobl rydym yn byw gyda hwy, y bobl sy'n byw drws nesaf inni, y bobl rydym yn eu cynrychioli.
English: Proroguing of Parliament, or, to put it in a way that most of us would understand, the decision to shut down our Westminster Parliament, at such a critical point in our history is both deliberate and cynical, and it's absolutely right that our Welsh Parliament comes together today to express a view on that, for all the reasons that others have already pointed out. Now, it might, strictly speaking, be legal to do that - we'll await the outcome of the current legal challenges - but let's be under no illusion that this has been done for one political reason alone, and that is an attempt to prevent the Westminster Parliament from scrutinising the actions of the UK Government in relation to the biggest issue of our time: our relationship with the European Union. I can't think of anything that is further from the Brexit mantra of taking back control than to try to silence the very body that they themselves campaigned to give absolute control to. There are of course precedents in history for this type of action by government, but none of them are good, none of them have ended well, and none of them provide us with any kind of assurance about the direction of travel. But, in this debate, I want to focus and confine my comments to two issues that I feel arise from the Prime Minister's decision. The first issue is that of division in our society, which David Rowlands has already mentioned, and the second is the character of leadership.
Welsh: Mae addoedi'r Senedd, neu o'i roi mewn ffordd y byddai'r rhan fwyaf ohonom yn ei deall, y penderfyniad i gau ein Senedd yn San Steffan, ar adeg mor dyngedfennol yn ein hanes, yn fwriadol ac yn sinigaidd, ac mae'n gwbl briodol fod ein Senedd yng Nghymru yn dod ynghyd heddiw i fynegi barn ar hynny, am yr holl resymau y mae eraill eisoes wedi'u nodi. Nawr, a bod yn fanwl gywir, efallai ei bod yn gyfreithiol i wneud hynny - fe arhoswn am ganlyniad yr heriau cyfreithiol presennol - ond gadewch i ni beidio â chael ein twyllo na chafodd hyn ei wneud am un rheswm gwleidyddol yn unig, sef mewn ymgais i atal Senedd San Steffan rhag craffu ar weithredoedd Llywodraeth y DU mewn perthynas â'r mater pwysicaf yn ein cyfnod ni: ein perthynas â'r Undeb Ewropeaidd. Ni allaf feddwl am ddim sydd ymhellach o fantra Brexit ynghylch adfer rheolaeth na cheisio tawelu'r union gorff y gwnaethant hwy eu hunain ymgyrchu i roi rheolaeth absoliwt iddo. Ceir cynseiliau mewn hanes ar gyfer y math hwn o weithredu gan lywodraeth wrth gwrs, ond nid oes yr un ohonynt yn dda, nid oes yr un ohonynt wedi arwain at ganlyniadau da, ac nid oes yr un ohonynt yn rhoi unrhyw fath o sicrwydd i ni ynglŷn â'r cyfeiriad teithio. Ond yn y ddadl hon, hoffwn ganolbwyntio a chyfyngu fy sylwadau i ddau fater sy'n codi o benderfyniad Prif Weinidog y DU yn fy marn i. Y mater cyntaf yw'r rhwyg yn ein cymdeithas y soniodd David Rowlands amdano eisoes, a'r ail yw natur yr arweinyddiaeth.
English: Thank you, Llywydd, and thank you to everyone who's contributed to this debate. More than 25 Members have spoken in the Assembly today, and I apologise that I won't able to respond directly to everyone who's contributed.
Welsh: Diolch yn fawr, Llywydd, a diolch i bob un sydd wedi cyfrannu at y ddadl. Mae mwy na 25 o Aelodau wedi siarad ar lawr y Cynulliad y prynhawn yma, a dwi'n ymddiheuro i ddechrau nad wyf i'n gallu siarad yn ôl â phob un sydd wedi cyfrannu.
English: Could I ask the First Minister to reflect on whether it was really appropriate for him to call the Prime Minister of the United Kingdom a liar on the floor of this house?
Welsh: A gaf fi ofyn i'r Prif Weinidog ystyried a oedd yn wirioneddol briodol iddo alw Prif Weinidog y Deyrnas Unedig yn gelwyddgi ar lawr y tŷ hwn?
English: I am grateful, and I think we all do stand shoulder to shoulder with the workers at the Orb steelworks in Newport, but it's my understanding that Tata haven't cited Brexit as the issue of the closure. In fact, they've been actively trying to market the plant for some time. It is the massive capacity increase that China have put into the market. Every sinew must be pulled to try and save that plant. But are you seriously saying Brexit has closed that plant in Newport? Because if you are, you're in contradiction to what the plant has said.
Welsh: Rwy'n ddiolchgar, ac rwy'n credu ein bod ni i gyd yn sefyll ysgwydd wrth ysgwydd gyda'r gweithwyr yng ngwaith dur Orb yng Nghasnewydd, ond fy nealltwriaeth i yw nad yw Tata wedi dweud mai Brexit yw'r rheswm dros gau. Yn wir, maent wedi bod wrthi'n ceisio marchnata'r gwaith ers peth amser. Y cynnydd enfawr yn y capasiti y mae Tsieina wedi'i roi i mewn i'r farchnad sydd ar fai. Rhaid gwneud pob ymdrech i geisio achub y gwaith hwnnw. Ond a ydych o ddifrif yn dweud mai Brexit sydd wedi cau'r gwaith hwnnw yng Nghasnewydd? Oherwydd os ydych chi, rydych chi'n gwrthddweud yr hyn y mae'r gwaith wedi'i ddweud.
English: Andrew, look, I have to say to you that the attempts that are made by people who advocated Brexit always to say, when major economic closures happen in Wales, that Brexit had nothing to do with it are not credible. It doesn't work in the world in which ordinary people live their lives. I met the most senior people from Tata in Port Talbot when the new blast furnace was reopened. I was there to talk about the success that the firm had had with the help of the Welsh Government in relining the blast furnace. All they wanted to talk to me about was Brexit. All they wanted to do was to tell me about their fears for the future of that company in a time when we don't have access to the single market, when we don't have the things that allow them to trade successfully today. It just doesn't wash to say that these things don't matter when those decisions are made. Of course they do.
Welsh: Edrychwch, Andrew, pan fo cau economaidd mawr yn digwydd yng Nghymru, mae'n rhaid imi ddweud wrthych nad yw'r ymdrechion a wneir bob amser gan y bobl a oedd yn hyrwyddo Brexit i ddweud nad oedd a wnelo Brexit ddim â'r peth, yn gredadwy. Nid yw'n gweithio yn y byd y mae pobl gyffredin yn byw ynddo. Cyfarfûm ag uwch-swyddogion Tata ym Mhort Talbot pan ailagorwyd y ffwrnais chwyth newydd. Roeddwn yno i sôn am y llwyddiant roedd y cwmni wedi'i gael gyda chymorth Llywodraeth Cymru yn ail-leinio'r ffwrnais chwyth. Y cyfan y dymunent siarad â mi yn ei gylch oedd Brexit. Y cyfan y dymunent ei wneud oedd dweud wrthyf am eu hofnau am ddyfodol y cwmni mewn cyfnod pan nad oes gennym fynediad at y farchnad sengl, pan nad oes gennym y pethau sy'n caniatáu iddynt fasnachu'n llwyddiannus heddiw. Nid yw dweud nad yw'r pethau hyn yn bwysig pan gaiff y penderfyniadau hynny eu gwneud yn dal dŵr. Wrth gwrs eu bod yn bwysig.
English: I heard what Rhun ap Iorwerth and Llyr Gruffydd said about the impact on rural Wales, and that's what I heard when I visited Anglesey and Pembrokeshire - people were fearful and concerned about their future. Many people told me that they had changed their mind, as Llyr stated. I had an opportunity over the summer to meet with senior staff at Iceland, and to hear what they said about people living in poverty now and the impact on them, and what's happened already to the pound and how that has shifted over the summer months
Welsh: Clywais i beth oedd Rhun ap Iorwerth a Llyr Gruffydd yn ei ddweud am yr effaith ar gefn gwlad, a dyna beth clywais i pan oeddwn i yn Ynys Môn, lawr yn sir Benfro - pobl yn ofnus, yn bryderus am y dyfodol. Mae lot o bobl yn dweud wrthyf eu bod nhw wedi newid eu meddwl, fel roedd Llyr yn ei ddweud. Ces i gyfle yn yr haf i gwrdd â phobl uwch yn Iceland hefyd, a jest i glywed beth oedden nhw'n ei ddweud am bobl sy'n byw mewn tlodi nawr a'r effaith arnyn nhw, a beth sydd wedi digwydd yn barod gyda'r punt a fel mae hwnna wedi symud dros yr haf.
English: The second thing that I heard the senior Conservative Party member say was about security. Both Carwyn Jones and Bethan Sayed have talked about the Irish border and the impact on security there. We know we won't be in the European arrest warrant arrangement after Brexit.
Welsh: Roedd yr ail beth y clywais yr aelod blaenllaw o'r Blaid Geidwadol yn ei ddweud yn ymwneud â diogelwch. Mae Carwyn Jones a Bethan Sayed wedi sôn am ffin Iwerddon a'r effaith ar ddiogelwch yno. Gwyddom na fyddwn yn rhan o'r trefniant Gwarant Arestio Ewropeaidd ar ôl Brexit.
English: And security is about more than that, too, as Dr Dai Lloyd mentioned. We need security for those people who need treatments where the drugs won't be available. People will be going without their medicine. That's what we're talking about here when we discuss security and safety for the future.
Welsh: Ac mae diogelwch yn fwy na hynny, hefyd, fel roedd Dr Dai Lloyd yn sôn - diogelwch i bobl lle mae'n rhaid iddyn nhw gael triniaeth, lle na fydd y feddyginiaeth ar gael. Pobl yn mynd heb dabledi. Dyna beth rŷm ni'n siarad amdano pan fyddwn ni'n sôn am ddiogelwch yn y dyfodol.
English: The proposal is to adopt amendment 1. Does any Member object? [ Objection.] I will defer voting, therefore, on this item until voting time.
Welsh: Y cwestiwn yw: a ddylid derbyn gwelliant 1? A oes unrhyw Aelod yn gwrthwynebu? [ Gwrthwynebiad.] Gohiriaf y bleidlais, felly, ar yr eitem tan y cyfnod pleidleisio.
English: And that brings us to voting time on this debate, and the first vote is on amendment 1. I call for a vote on amendment 1, tabled in the name of Caroline Jones. Open the vote. Close the vote. In favour four, no abstentions, 38 against. Therefore, amendment 1 is not agreed.
Welsh: Sy'n dod â ni at y cyfnod pleidleisio ar y ddadl yma, ac mae'r bleidlais gyntaf ar welliant 1. Galwaf am bleidlais, felly, ar welliant 1, a gyflwynwyd yn enw Caroline Jones. Agor y bleidlais. Cau'r bleidlais. O blaid pedwar, neb yn ymatal, 38 yn erbyn, ac felly mae gwelliant 1 wedi'i wrthod.
English: Amendment 2: a vote on amendment 2, tabled in the name of Rhun ap Iorwerth. Open the vote. Close the vote. In favour nine, no abstentions, 35 against. Therefore, amendment 2 is not agreed.
Welsh: Gwelliant 2: pleidlais ar welliant 2, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid naw, neb yn ymatal, 35 yn erbyn. Felly, mae gwelliant 2 wedi'i wrthod.
English: Amendment 3: a vote on amendment 3, tabled in the name of Rhun ap Iorwerth. Open the vote. Close the vote. In favour nine, no abstentions, 35 against. Therefore, amendment 3 is not agreed.
Welsh: Gwelliant 3: pleidlais, felly, ar welliant 3, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid naw, neb yn ymatal, 35 yn erbyn. Felly, mae gwelliant 3 wedi'i wrthod.
English: Amendment 4: a vote on amendment 4, tabled in the name of Rhun ap Iorwerth. Open the vote. Close the vote. In favour nine, no abstentions, 35 against. Therefore, amendment 4 is not agreed.
Welsh: Gwelliant 4: pleidlais ar welliant 4, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid naw, neb yn ymatal, 35 yn erbyn. Felly, gwrthodwyd gwelliant 4.
English: Amendment 5 is next. Amendment 5 was tabled in the name of Neil McEvoy. A vote on amendment 5. Open the vote. Close the vote. In favour one, eight abstentions, 35 against. Therefore, amendment 5 is not agreed.
Welsh: Gwelliant 5 sydd nesaf. Cyflwynwyd gwelliant 5 yn enw Neil McEvoy, felly pleidlais ar welliant 5. Agor y bleidlais. Cau'r bleidlais. O blaid un, wyth yn ymatal, 35 yn erbyn. Felly, mae gwelliant 5 wedi'i wrthod.
English: Amendment 6 is the next amendment. Amendment 6 was tabled in the name of Rhun ap Iorwerth. Open the vote. Close the vote. In favour nine, no abstentions, 35 against. Therefore, amendment 6 is not agreed.
Welsh: Gwelliant 6 yw'r gwelliant nesaf a'r bleidlais nesaf. Cyflwynwyd gwelliant 6 yn enw Rhun ap Iorwerth. Agor y bleidlais. Cau'r bleidlais. O blaid naw, neb yn ymatal, 35 yn erbyn. Felly, mae gwelliant 6 wedi'i wrthod.
English: The final vote is on the unamended motion. So, we'll move to a vote on the motion. Open the vote. Close the vote. In favour 32, no abstentions, 12 against. Therefore, the motion is agreed.
Welsh: Y bleidlais olaf ar y cynnig, y cynnig heb ei ddiwygio. Felly, pleidlais ar y cynnig. Agor y bleidlais. Cau'r bleidlais. O blaid 32, neb yn ymatal, 12 yn erbyn. Felly, derbyniwyd y cynnig heb ei ddiwygio.
English: And that brings today's proceedings to a close.
Welsh: A dyna ddiwedd ar ein trafodaethau ni am y sesiwn yma.
English: A more technical point: I just wanted to ask why the Electoral Commission is already listed as a reserved authority with regard to Minister of the Crown consent while the EROs are not. Why is there that difference?
Welsh: Pwynt mwy technegol: allaf i ofyn pam mae'r Comisiwn Etholiadol eisoes wedi'i eithrio o'r gofyniad am gydsyniad Gweinidog y Goron tra nad yw swyddogion cofrestru etholiadol wedi'u heithrio? Pam y gwahaniaeth?
English: The Electoral Commission - I don't know the Welsh term, but it's a reserved authority for the purpose of this legislation. There are particular functions, as you suggest, relating to the Electoral Commission and it's not clear, if truth be told, why there is this difference between the two. Perhaps there'd been an error or a different analysis of the role of the Electoral Commission, but, having discussed this question with the UK Government, they are of the view that the EROs are a reserved authority and that you do need consent for that, and they are willing to provide that.
Welsh: Mae'r Comisiwn Etholiadol hefyd yn - dwi ddim yn gwybod y term Cymraeg, ond - reserved authority ar gyfer pwrpas y ddeddf. Mae mesurau penodol, fel dŷch chi'n awgrymu, ynghlwm gyda'r Comisiwn Etholiadol. Dyw e ddim yn glir, a dweud y gwir, pam mae gwahaniaeth rhwng y ddau. Mae'n debyg bod - efallai bod camgymeriad wedi digwydd, neu ddadansoddiad gwahanol ynglŷn â rôl y Comisiwn Etholiadol, ond, wedi ymgymryd â Llywodraeth y Deyrnas Gyfunol ar y cwestiwn hwn, maen nhw o'r farn bod yr EROs yn reserved authority, ac felly bod angen cael cydsyniad i hynny, ac mae'r cydsyniad - maen nhw'n barod i wneud hynny, wrth gwrs, hefyd.
English: And so this Order in Council overcomes that challenge, doesn't it?
Welsh: Ac felly mae'r Gorchymyn Cyfrin Gyngor yma yn goresgyn y broblem yna, neu'r her yna.
English: Yes. I'll ask Hugh to comment.
Welsh: Ydy. Gwnaf ofyn i Hugh wneud sylwad.
English: Just going back to this point of this Order in front of us today, on the ground what difference does you foresee this making to the functions or the work of the EROs on the ground? Or do you intend as a Government to change or modify their functions in a way? How would you use this Order in Council potentially to modify what the EROs do on the ground at the time of elections?
Welsh: Jest i fynd nôl i'r Gorchymyn yma sydd o'n blaenau ni prynhawn yma, ar lefel llawr gwlad felly pa wahaniaeth dŷch chi'n ei ragweld fydd hwn yn ei wneud i swyddogaethau neu i waith y swyddogion cofrestru etholiadol ar y llawr, hynny yw? Neu ydych chi'n bwriadu fel Llywodraeth newid eu swyddogaeth nhw mewn rhyw ffordd sydd ddim yn amlwg? Ond sut fuasech chi'n defnyddio'r Gorchymyn Cyfrin Gyngor yma i potentially newid beth mae swyddogion yn ei wneud ar y llawr amser etholiadau?
English: It's a mix of this Order and the legislation to ensure that it's easier to register individuals on the register, and to ensure that the EROs can use publicly available information in order to analyse who is likely to be able to be registered, and then to ensure that they can keep a database of that information. And there is also the possibility of introducing an electoral piloting system to introduce measures. At the moment, it's possible for the Welsh Government to do that with the consent of the EROs, but what is in mind as a result of these provisions is that that could happen without having to have that consent - that the Government would have the powers to introduce those pilots independently, as it were.
Welsh: Mae e'n rhan o gymysgedd o'r Gorchymyn hwn a'r ddeddfwriaeth i sicrhau ei fod e'n haws i gael unigolion ar y gofrestr etholiadol - hynny yw, sicrhau ein bod ni'n gallu defnyddio, neu bod yr EROs yn gallu defnyddio, gwybodaeth gyhoeddus sydd eisoes yn hysbys i ddadansoddi pwy sy'n debygol o fod yn gallu cael eu cofrestru, a wedyn sicrhau eu bod nhw'n gallu cadw database o'r wybodaeth honno. A hefyd mae'r posibilrwydd o allu cyflwyno system o beilota etholiadol i gyflwyno mesurau. Ar hyn o bryd, mae'n bosib i Lywodraeth Cymru wneud hynny gyda cydsyniad yr EROs, ond yr hyn sydd mewn golwg yn sgil y darpariaethau hyn yw bod hynny'n gallu digwydd heb orfod cael cydsyniad yr EROs - bod y Llywodraeth gyda'r grym i allu cyflwyno'r peilota yna yn annibynnol, fel petai.
English: And do you foresee a timetable for all of this? When can we expect to see this happening on the ground?
Welsh: Ac ydych chi'n rhagweld amserlen ar gyfer hyn oll? Pryd dŷn ni'n gallu disgwyl bydd hyn yn digwydd ar y llawr, felly?